CELEX: 62017CN0657
Language: ro
Date: 2017-11-24 00:00:00
Title: Cauza C-657/17: Cerere de decizie preliminară introdusă de Verwaltungsgerichtshof (Austria) la 24 noiembrie 2017 – Hussein Mohamad Hussein

12.2.2018   
            
            
               RO
            
            
               Jurnalul Oficial al Uniunii Europene
            
            
               C 52/20
            
         Cerere de decizie preliminară introdusă de Verwaltungsgerichtshof (Austria) la 24 noiembrie 2017 – Hussein Mohamad Hussein
   (Cauza C-657/17)
   (2018/C 052/29)
   Limba de procedură: germana
   
      Instanța de trimitere
   
   Verwaltungsgerichtshof
   
      Părțile din procedura principală
   
   
      Reclamant: Hussein Mohamad Hussein
   
      Pârâtă: Bundesamt für Fremdenwesen und Asyl
   
      Întrebările preliminare
   
   
            
               1)
            
            
               Nerespectarea termenului prevăzut la articolul 5 alineatul (2) din Regulamentul nr. 1560/2003 (1) (Regulamentul de aplicare), de către statul solicitat, pentru introducerea unei cereri de reexaminare în cazul respingerii, în termen, a unei cereri de preluare conform articolului 21 alineatul (1) din Regulamentul nr. 604/2013 (Regulamentul Dublin III) (2) are drept consecință un transfer al responsabilității asupra statului membru solicitant, dacă statul membru solicitant formulează mai întâi, în termen, o cerere de preluare în sensul articolului 21 alineatul (1) primul paragraf din Regulamentul Dublin III și pe baza cercetărilor (ulterioare) se stabilește că statul membru solicitat este statul membru responsabil potrivit criteriilor din capitolul III din Regulamentul Dublin III?
            
         
            
               2)
            
            
               Statul membru solicitat – care este statul membru responsabil potrivit criteriilor de la capitolul III din Regulamentul Dublin III – poate să accepte în mod valabil o cerere de preluare conform articolului 21 alineatul (1) din Regulamentul Dublin III și în cazul în care a expirat deja termenul de răspuns prevăzut la articolul 22 alineatul (7) din Regulamentul Dublin III și dacă, anterior, a respins în termen cererea de preluare?
            
         
      (1)  Regulamentul (CE) nr. 1560/2003 al Comisiei din 2 septembrie 2003 de stabilire a normelor de aplicare a Regulamentului (CE) nr. 343/2003 al Consiliului de stabilire a criteriilor și mecanismelor de determinare a statului membru responsabil de examinarea unei cereri de azil prezentate într-unul dintre statele membre de către un resortisant al unei țări terțe (JO 2003, L 222, p. 3, Ediție specială, 19/vol. 10, p. 17)
   
      (2)  Regulamentul (UE) nr. 604/2013 al Parlamentului European și al Consiliului din 26 iunie 2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid (JO 2013, L 180, p. 31)